CELEX: 62011CN0041
Language: da
Date: 2011-01-26 00:00:00
Title: Sag C-41/11: Anmodning om præjudiciel afgørelse indgivet af Conseil d'État (Belgien) den 26. januar 2011 — Inter-Environnement Wallonie ASBL, Terre wallonne ASBL mod Région wallonne

9.4.2011   
            
            
               DA
            
            
               Den Europæiske Unions Tidende
            
            
               C 113/6
            
         Anmodning om præjudiciel afgørelse indgivet af Conseil d'État (Belgien) den 26. januar 2011 — Inter-Environnement Wallonie ASBL, Terre wallonne ASBL mod Région wallonne
   (Sag C-41/11)
   2011/C 113/11
   Processprog: fransk
   
      Den forelæggende ret
   
   Conseil d'État
   
      Parter i hovedsagen
   
   
      Sagsøger: Inter-Environnement Wallonie ASBL, Terre wallonne ASBL
   
      Sagsøgt: Région wallonne
   
      Præjudicielt spørgsmål
   
   Når Conseil d’État
   
               —
            
            
               har fået forelagt en sag med påstand om annullation af den vallonske regerings bekendtgørelse af 15. februar 2007 om ændring af anden bog i Code de l’environnement (miljøloven), som udgør Code de l’eau en ce qui concerne la gestion durable de l’azote en agriculture (vandloven om bæredygtig forvaltning af kvælstof i landbruget),
            
         
               —
            
            
               har fastslået, at denne bekendtgørelse er vedtaget, uden at den procedure, som er foreskrevet i Europa-Parlamentets og Rådets direktiv 2001/42/EF af 27. juni 2001 om vurdering af bestemte planers og programmers indvirkning på miljøet (1), er overholdt, og derfor er i strid med EU-retten og bør annulleres,
            
         
               —
            
            
               men samtidig har konstateret, at den anfægtede bekendtgørelse medfører en passende gennemførelse af Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget (2),
            
         
               —
            
            
               kan Conseil d’État da udskyde virkningerne af denne annullation i en kortvarig periode, som er nødvendig med henblik på omarbejdning af den annullerede retsakt, med det formål at opretholde en praktisk gennemførelse af EU’s miljølovgivning uden afbrydelse?
            
         
      (1)  EFT L 197, s. 30.
   
      (2)  EFT L 375, s. 1.